kardosdrur/scandi-wiki huggingface dataset:
Enharmonisk

Enharmonisk kaldes i den moderne musik
enhver toneforbindelse, der beror på, at to
meget nær ved hinanden liggende toner i den
ligesvævende temperatur slås sammen til én, der
således efter omstændighederne kan optræde
under begges navn; cis og des for eksempel
repræsenteres på klaveret ved samme tangent og
er således indbyrdes enharmoniske toner; overgangen fra
den ene til den anden, der for eksempel kan ske ved
en pludselig modulation fra A-dur til Des-dur,
kaldes enharmonisk forveksling eller enharmonisk omtydning. En sådan
ombytning kan altså betyde et virkeligt omsving i
opfattelsen af tonaliteten, men benyttes også
ofte for at opnå en lettelse ved læsningen
(når man for eksempel forbigående anvender en
skrivemåde med krydser, , i stedet for med b'er,
. Enharmonisk skala er c cis des d dis es osv.

I den græske musik forekom ved siden af den
diatoniske og kromatiske tonefølge den
såkaldte enharmoniske tonefølge, i hvilken
tetrakorden
bestod af to fjerdedels tonetrin og en stor
terts, for eksempel e fes f a—h ces c e.

De tolv halvtoner i den opadgående, kromatiske c-dur-skala er enharmonisk omtydet i anden linje:

Herunder de forskellige betegnelse for de tolv toner med stamtonerne fremhævet:

{|border=1 cellspacing=0
|- align="center"
| width="35" | HisCDeses
| width="35" bgcolor="#AAAAAA" | HisisCisDes
| width="35" | CisisDEses
| width="35" bgcolor="#AAAAAA" | DisEsFeses
| width="35" | DisisEFes
| width="35" | EisFGeses
| width="35" bgcolor="#AAAAAA" | EisisFisGes
| width="35" | FisisGAses(Asas)
| width="35" bgcolor="#AAAAAA" | GisAs
| width="35" | GisisAHeses(!)
| width="35" bgcolor="#AAAAAA" | AisB(!)Ceses
| width="35" | AisisHCes
|}

Kilder 
 Opslag af operarepetitør S. Levysohn i Salmonsen  (Salmonsens Konversationsleksikon, 2. udgave, bd. 7, s. 323) samt illustrationer fra den tyske artikel

Eksterne henvisninger 
 Opslag  hos Den Store Danske
 "Chromatik und Enharmonik"  af Max Weber 1921  i Die rationalen und soziologischen Grundlagen der Musik, fra Textlog.de
 En svensk artikel har følgende eksempel: "cis  des", som skulle læses: cis er enharmonisk lig med des.

Note

Musikteori
Musikudtryk
Valdemar Vangsted

Valdemar Vangsted (22. april 1889 i Rakkeby ved Hjørring – 19. november 1944 i Frederikshavn) var en dansk frihedskæmper.

Virke som murermester 
Valdemar Vangsted blev født i Rakkeby, hvor hans forældre, Jens Peter Vangsted og hustru Maren født Hansen, var gårdejere. Til sit attende år arbejdede han ved landbruget, hvorefter han kom i lære som murer og blev udlært murersvend 1910. I 1914 nedsatte han sig som murermester; først i Skibby ved Hjørring og i 1918 i Hjørring. Vangsted fik i årenes løb en række tillidshverv i sin egen organisation og i Hjørrings kommunale institutioner, og han udførte ligeledes en række offentlige byggerier for stat og kommune. Han var et fremtrædende medlem af Odd Fellow Ordenen.

Han blev gift 25. april 1916 med Johanne Marie Knudsen (9. november 1889 - ?).

Modstandsaktiviteter 
Han kom ind i modstandsbevægelsens efterretningstjeneste, og fra 1943 blev Niels Jydes Breve og Studenternes Efterretningstjeneste duplikeret i Vangsteds hjem. Da våbennedkastningerne begyndte, blev hjemmet også et vigtigt kontaktsted. Gennem sine forbindelser blandt håndværkerne kunne Vangsted nøje følge tyskernes foretagender, og han lod sin viden gå videre til modstandsbevægelsen. Hans to sønner var begge aktive i frihedskampen, og det samme var hans nevø. I efteråret 1944 husede Vangsted en hemmelig radiosender på Skipper Clementsvej 7 i Hjørring, betjent af Thomas Stotz. Den 16. november 1944 blev Stotz og Vangsted arresteret af tyskerne og ført til arresten i Frederikshavn. Derefter er Vangsteds skæbne ukendt.

Den 18. november bad tyskerne fru Vangsted samt en hustru til en anden arrestant om at komme til Frederikshavn med tøj og fødevarer. Ved deres ankomst blev de to kvinder arresteret og ført til arresten i Aarhus, hvorfra de blev løsladt tre uger senere. I mellemtiden, den 20. november, havde tyskerne meddelt fru Vangsted, at hendes mand havde begået selvmord i sin celle. Men liget blev ikke udleveret til familien og er aldrig blevet lokaliseret.

Efter den tyske kapitulation blev der igangsat en undersøgelse, som sandsynliggør, at Vangsted formentlig er begravet i Bangsbo Skov. Tyskerne har sikkert anvendt tortur mod Vangsted, der var en standhaftig mand, og for at fjerne beviserne for deres mishandling har de begravet ham på et ukendt sted.

Valdemar Vangsteds minde er hædret i Mindelunden i Ryvangen, i Bangsbo Skov, i Odd Fellow Palæet i København og på 4. Maj Kollegiet i Aalborg og 4. Maj Kollegiet på Frederiksberg.

Kilder 
 
 Mindebog for 4. Maj Kollegiet på Frederiksberg

Links 
 Tegneserie om "Hr. Vangsted " af Kim Lyng Larsen, som boede i Vangsteds hus som barn.

Modstandsfolk fra Danmark
Personer fra Danmark myrdet af Nazi-Tyskland
Murere fra Danmark
Peter Zobel

Peter Hermann Zobel (født 18. juni 1936 på Frederiksberg, død 3. september 2017 på Bækkeskov) var en dansk erhvervsleder og godsejer.

Karriere 
Zobel var søn af direktør Hermann Zobel og Rigmor f. Brun. Han blev student fra Holte Gymnasium i 1954, aftjente værnepligt og blev løjtnant i Danske Livregiment 1956 og cand.jur. fra Københavns Universitet i 1962.

Han blev i 1963 ansat som direktionssekretær i Codan og blev senere akkvisitionschef (1966), underdirektør (1969), vicedirektør (1972), advokat og medlem af direktionen (1974), inden han i 1979 overtog posten som administrerende direktør efter sin far, Hermann Zobel. Codan blev stiftet af Dansk Svovlsyre- og Superphosphatfabrik – det nuværende Superfos. Under Peter Zobels ledelse fusionerede Codan med Fjerde Sø i 1991 og overtog resterne af den krakkede Hafnia-koncern i 1993, hvormed selskabets position i markedet blev udbygget. Han gik på pension i 1999.

Privat 
Zobel blev 11. juni 1964 gift i Vedbæk Kirke med svenskfødte Annika Wicksell. I slutningen af januar 1971 kørte hun galt på vejen fra Vedbæk til Hillerød og blev først indlagt på Usserød Sygehus og senere Rigshospitalet. Hun døde den 6. februar samme år af kvæstelserne fra ulykken. Parret fik sammen døtrene Caroline (f. 1966), Josephine (f. 1967, død 1973) og Rigmor i 1969.

I forsommeren 1973 blev han gift med modellen Anita Jantzen, som han i januar 1974 fik datteren Sarah med. I 1980 blev parret skilt.

Senere var Peter Zobel over to omgange gift med Henriette Zobel (1987–1988 og 1991–2004). De fik sønnerne Alexander (f. 1993) og Nicolai (f. 1995).

I 1996 købte Peter Zobel godset Bækkeskov ved Præstø. I 2006 blev han hofjægermester.

Peter Zobel røg cigaretter i mange år og fik konstateret lungesygdommen Kronisk Obstruktiv Lungesygdom (KOL). Han blev den 1. januar 2015 indlagt på sygehuset og lå fire dage i respirator og var samlet indlagt i seks uger. Derefter udtalte han selv: "Jeg har en lungekapacitet på 20 procent af, hvad en 80-årigs skal være."
 
Zobel sov stille ind om morgenen den 3. september 2017 i en alder af 81 år omgivet af familien i hjemmet på Bækkeskov. Han blev bisat af præst Kathrine Lilleør den 8. september fra Sankt Pauls Kirke i København. Zobels urne blev nedsat på kirkegården ved Humlebæk Kirke, hvor både hans mor og første hustru er begravet.

Udmærkelser 
 Ridder af Dannebrog
 Hofjægermester (2006)

Referencer

Eksterne henvisninger 
 

Erhvervsfolk fra Danmark
Godsejere fra Danmark
Advokater fra Danmark
Riddere af Dannebrog
Danskere i 1900-tallet
Personer i Kraks Blå Bog (afdøde)
Hofjægermestre fra Danmark
Personer fra Frederiksberg
Thomas Stotz

Thomas Friederich Stotz (født 14. maj 1910; død 5. december 1944 i Skejby) var en dansk frihedskæmper.

Thomas Stotz kom fra Sønderjylland. Han blev uddannet til radiotelegrafist i 1930 under aftjeningen af sin militære værnepligt. Han fortsatte i tjenesten og var ved Danmarks besættelse avanceret til radiokvartermester af første grad under den danske marine.

Efter den 29. august 1943 gik Stotz ind i modstandsbevægelsen. Han indgik i den hemmelige efterretningstjeneste, som modstandsbevægelsen byggede op i samarbejde med hærens og flådens efterretningstjeneste.

Tjenesten var delt i tre sektioner. Af disse havde den nordjyske stab i efteråret 1944 kvarter i en villa på Skipper Clementsvej i Hjørring. Her arbejdede "Lille Møller", som var Stotz' dæknavn, med sin radiosender.

Den 16. november 1944 lykkedes det en tysk radiotekniker at pejle sig frem til villaen, og ved 16‑tiden stormedes den af det tyske sikkerhedspoliti, Gestapo. Stotz og villaens ejer, murermester Valdemar Vangsted, blev anholdt. Dagen efter tvang tyskerne Stotz til at telegrafere, at han var undveget, så den jyske hovedledelse kunne lokkes i baghold. Stotz undlod imidlertid at slutte meddelelsen med det aftalte kendeord, og englænderne kunne derfor telegrafere til hovedcentralen i Århus: "Noah [Stotz' kendenavn] sender stadig under tysk pres"

Stotz blev kørt til den tyske kontraspionages hovedkvarter i Skejby ved Århus, hvor han blev tvunget til at overvære, at tyskerne torterede en dansk modstandsmand. Han indså umiddelbart, at han ikke selv ville kunne holde stand under tortur, men ville risikere at røbe kammerater i modstandsbevægelsen. Da han var blevet ført tilbage til sin celle, skrev han derfor et afskedsbrev til sin hustru, og derefter tog han sit eget liv ved at kvæle sig i sin livrem.

Da efterretningen om Stotz' død nåede England, sendte englænderne omgående telegrammet: "Salute to the Brave"

Han er begravet i soldatergravene på Bispebjerg Kirkegård i København og mindet på 4. Maj Kollegiet på Frederiksberg.

Kilder 
 Mindebog for 4. Maj Kollegiet på Frederiksberg 

Modstandsfolk fra Danmark
Flådefolk fra Danmark
Danskere i 1900-tallet
Ofre for nazismen fra Danmark
Personer der har begået selvmord
Personer fra Sønderjylland (i Danmark)
Henriette Zobel

Henriette Zobel (født Henriette Bjerring Jørgensen 6. oktober 1962 i Sæby, død 9. december 2019 i København) var en dansk designer, tidligere erhvervsleder og tidligere fotomodel.

Zobel var uddannet designer fra Margrethe-Skolen i 1986. I 2002 etablerede hun tøjvirksomheden Pureheart. Virksomheden gik konkurs i 2011.

I sine yngre år arbejdede hun som fotomodel i Milano, London og Paris og var i en periode bl.a. Pierre Cardins faste model.

Privat 
Hun var fraskilt fra Peter Zobel, som hun var gift med to gange (1987-1988 og 1991-2004) og havde to børn med. Gennem tre år var hun kæreste med Henning Daverne, inden parret gik hvert til sit i 2009.

Referencer 

Designere fra Danmark
Erhvervsfolk fra Danmark
Fotomodeller fra Danmark
Poltergeist

En poltergeist er et usynligt spøgelse, der kaster rundt med ting, laver ulykker eller larmer med fx gråd eller latter. Ordet kommer fra tysk, af poltern (= at larme) og Geist (= ånd), også oversat til "bankeånd". 

To eksempler fra Danmark er Køge Huskors fra 1600-tallet, og fænomenet bag udtrykket "Fanden er løs i Laksegade".

Laksegade 15 
Det var en lun septemberaften i 1826, at folkemængden stimlede sammen foran Laksegade 15 i København. Ud gennem de smadrede ruder i nr 15 kom kartofler, køkkentøj, tørv og brændestykker flyvende, som kastet af en usynlig hånd. Indefra lød uhyggelige latterbrøl, afbrudt af grove skældsord og forbandelser råbt med en dyb, grov stemme. Bagefter påstod nogen, at de havde hørt en knurren som et rovdyrs indefra, og set et par røde, lysende øjne kigge ud; men da politiet ankom efter en times tid, blev det straks tyst derinde. Politiet gennemsøgte derefter huset fra kælder til kvist, og konkluderede med, at der var tale om drengestreger eller bølleoptøjer. Det fæstede lokalbefolkningen ikke megen lid til, da en af husets beboere havde indrømmet, at hun tidligere samme dag havde fremmanet Fanden selv.

Gothersgade 14 
Anden og tredje sal i Gothersgade 14 (ikke den nuværende bygning på grunden) var af husejeren, brygger Titken, udlejet til justitsråd Voltelin med kone og søn. Nat til mandag 10. maj 1779 vågnede familien af en banken og skraben på soveværelsets paneler. Efter et kvarters ro lød to højlydte brag - helt som geværskud - fra sønnens værelse, men der var ingen lugt af krudt. Nogle dage senere begyndte en larmen, der pågik nat og dag. Mest skræmmende var hylende, klagende røst, der kom med uforståelige udråb. Da røsten kom mod en tjener i trappen, blev han så chokeret, at han faldt om i krampe. Møbler fløj omkring og blev slået i tu. Torsdag var Voltelin så udkørt, at han tilkaldte politiet for at få huset gennemsøgt efter gerningsmænd. Politimesteren nøjedes dog med at sende to betjente til at holde vagt. Familien lejede nogle rum tværs over gaden for at få nattesøvn; men rygterne gik, og der var opløb foran huset om aftenen af en folkemængde, der ved selvsyn ville opleve spøgeriet. Lørdag 15. maj var brygger Titken så træt af det hele, at han i mængdens påhør råbte, at hvis bare Voltelins søn og tjener flyttede ud, ville resten af huset igen få ro. Justitsråden skrev så en klage til det danske kancelli, hvor han udbad sig en undersøgelse af sagen for at få renset sit navn for den vanærende beskyldning om "spøgelsestække" - og den klage er egentlig grunden til, at vi i dag har så mange oplysninger om sagen. Kancelliet lod gennem to måneder sagen undersøge ved samtaler med øjenvidner, uden at nogen af den grund blev klogere. Voltelin udlovede en dusør på 100 rigsdaler for oplysninger, der kunne føre til en opklaring; brygger Titken forhøjede dusøren til 300 rigsdaler, og der blev indrykket lange annoncer i Berlingske Tidende og Adresseavisen.  Lige lidt kom der ud af det, og sagen forblev uopklaret.

Henvisninger 

Spøgelser
Fjerde Sø

Fjerde Sø (egl. Fjerde Søforsikringsselskab, Limiteret) var et dansk forsikringsselskab. Det blev etableret 29. april 1863 som søforsikringsselskab af en gruppe københavnske redere og grosserere. Siden blev spektret udvidet, så firmaet tilbød flere slags forsikringer, og i 1991 blev det overtaget af Codan.

Firmaet lå i mange år i Hansens Palæ på hjørnet af Bredgade og Fredericiagade, tegnet af Jørgen Hansen Koch.

Selskabets første ledelse bestod af: Etatsråd J.F. Carøe, grosserer Moses Melchior, grosserer Harald Hansen, etatsråd Edvard Thune og kaptajnløjtnant Christian Obelitz.

Fra 1929 var Just Abildgaard (1888-1964) adm. direktør.

Kilder 
 Danmarks ældste forretninger 1100-1911, Kraks Forlag 1950

Litteratur 
 Anders Monrad Møller & Dorthe Falcon Møller, Fjerde Sø. 1863 – 1988, Forlaget Falcon 1988. 

Etableret i 1863
Ophørt i 1991
Frederiksstaden
Tidligere virksomheder i København
Skadesforsikringsselskaber i Danmark
LEGO City

LEGO City (oprindeligt LEGO By) er en produktlinje produceret af den danske legetøjskoncern LEGO med temaet er storby og byliv. Serien startede i 1977. I 2004 hed serien LEGO World City.

I flere år har virksomheden udgivet julekalendre med LEGO City, med LEGO-klodser bag lågerne.

City
Talent 2009

Talent 2009 er en talentkonkurrence, som blev vist på DR1 hver fredag kl. 20.00 fra den 14. august. Talent 2009 er efterfølgeren af Talent 2008, som blev vist året før.

Det er en efterligning af den amerikanske talentkonkurrence America's Got Talent, der også er lavet som Britain's Got Talent, og er lavet i Grækenland, i Kina og i Portugal m.fl. Det blev rapperen Kalle Pimp der vandt. Vera blev nummer to og Camilla og Jonas nummer tre.

Dommertrioen 
Ligesom i X Factor, var der tre dommere. De tre dommere (som sammen med Danmarks befolkning bestemte hvilke artister skulle have en plads i næste runde) var Nikolaj Koppel, Hella Joof og Jokeren.

Statistik 
Finalen:  Vinderen •  2. plads •  3. plads.
Semi- og kvartfinalerne:  Automatisk videre •  Dommerne skal afgøre hvilke artister skal videre til finalen •  Artisten sendes hjem

DR-programmer
Talent Danmark
Begivenheder i 2009
Lars Huldgaard

Lars Huldgaard Christensen (født 1. februar 1989) var en dansk fodboldspiller (angriber). Han startede ungdomsårene i SUB Sønderborg, og inden han underskrev en kontrakt med Silkeborg IF, har han spillet én U-19 landskamp. Hans trøjenummer er 24.

Lars Huldgaard er erklæret fodboldinvalid efter en diskusprolaps

Fodboldspillere fra Danmark
Det engelske parlament

Det engelske parlament var den lovgivende forsamling i England fra middelalderen og frem til oprettelsen af Det Forenede Kongerige, Storbritannien i 1707. Ved denne lejlighed nedlagdes det engelske og det skotske parlament til fordel for eet enkelt parlament, beliggende hvor det tidligere engelske parlament havde ligget, nemlig i Westminster-paladset i London. Dette varede næsten et århundrede, indtil Act of Union i 1800 samlede det britiske og irske parlament i Det britiske parlament.

Engelske parlament, Det
Parlament, Det engelske
Forsinket muskelømhed

Forsinket muskelømhed (på engelsk kaldet DOMS eller Delayed Onset Muscle Soreness) er en smerte i musklerne, som ofte optræder 24-72 timer efter hårdt fysisk arbejde, træning eller aktiviteter man normalt ikke plejer at udføre, man og forsvinder generelt indenfor 2-3 døgn. Dette plejer at forekomme hos idrætsudøvere på alle niveauer. 

DOMS er ganske ufarlig, men det kan gøre ondt og medfører ofte at muskelens styrke er reduceret væsentligt. Ømheden skyldes, at der opstår en betændelseslignende tilstand (inflammation) i musklen 12 til 24 timer efter træning eller anden belastning af musklen. Den betændelseslignende tilstand opstår på grund af det mikrotrauma. Det er små mikroskopiske overrivninger af muskelfibrene. Det er den excentriske del af en øvelse eller aktivitet, der kan skabe mikrotraumaet.

Stræk reducerer ikke denne inflammation og derfor virker stræk ikke på DOMS. Man kan heller ikke forebygge DOMS, ved at strække ud efter træning. Det er en udbredt myte, at man kan minimere graden af DOMS dagen efter, hvis man strækker ud efter træning.

Referencer 

Symptomer
Sportsmedicin
Trefemtedelsklausulen

Trefemtedelsklausulen var en aftale baseret på et kompromis mellem de 13 oprindelige stater i USA, om at en slave skulle tælle for 3/5 fri mand i delstaternes befolkning, når pladserne i det nyoprettede Repræsentanternes Hus skulle fordeles.
Aftalen blev vedtaget på Philadelphia-konventet i 1787 og indskrevet i USA's forfatning.

Konstitutionen 
Trefemtedelskompromiset findes i artikel 1, sektion 2, paragraf 3 i den amerikanske konstitution:
 
Representatives and direct Taxes shall be apportioned among the several States which may be included within this Union, according to their respective Numbers, which shall be determined by adding to the whole Number of free Persons, including those bound to Service for a Term of Years, and excluding Indians not taxed, three fifths of all other Persons.

Diskussionen mellem nord- og sydstater 
Nordstaterne havde oprindeligt argumenteret for, at kun frie borgere skulle tælle med, når pladserne i Repræsentanternes Hus skulle fordeles. Sydstaterne havde på den anden side argumenteret for, at slaverne også skulle tælles med, da de slaverige sydstater på denne måde ville være overrepræsenteret i Repræsentanternes Hus.
Forliget blev, at en slave skulle tælle for 3/5 fri mand, og at denne tre-femtedels mands ejer var pålagt at betale skat for sin slave.

Politisk ulighed på grund af aftalen 
Da det stadig ikke var tilladt slaver at stemme, gav aftalen slaveejerne et klart politisk fortrin, da de dermed udgjorde den befolkningsmæssige majoritet i den unge union. Konsekvensen af aftalen var, at i 1793 havde slavestaterne 47 pladser i Repræsentanternes Hus, hvor de kun ville have haft 33, hvis pladserne udelukkende havde været baseret på frie borgere. I 1812 havde slavestaterne 76 pladser i stedet for de 59, som de ellers ville have haft; og i 1833 havde de 98 pladser i stedet for 73.
I perioden fra George Washington blev valgt som præsident og indtil 1850-kompromiset bestred slaveejerne præsidentembedet i 50 ud af de 62 år.

Referencer 

USA's historie
Afroamerikansk historie
Landkreis Pfaffenhofen an der Ilm

Landkreis Pfaffenhofen an der Ilm, eller Landkreis Pfaffenhofen a.d.Ilm, ligger i den nordlige del af Regierungsbezirk Oberbayern i den  tyske delstat Bayern, og administrationsby (Kreisstadt) er Pfaffenhofen an der Ilm.

Geografi 
Landkreis Pfaffenhofen ligger centralt i Bayern. Nabolandkreise er meod nord, ud over den  kreisfri by Ingolstadt, Landkreis Eichstätt, mod øst Landkreis Kelheim (Regierungsbezirk Niederbayern) og Landkreis Freising, mod syd ligger Landkreis Dachau, mod sydvest Landkreis Aichach-Friedberg (Regierungsbezirk Schwaben) og mod vest Landkreis Neuburg-Schrobenhausen.

Geografisk høre landkreisnens område hovedsageligt til Hallertau, der er det største sammenhængende humleproducerende område i verden. Landkreisen gennemløbes af floden Donau, som flyder fra vest mod øst, i den nordlige del af området; to bifloder fra højre, Paar og  Ilm, munder kort efter hinanden ud i Donau i den ydserste nordøstlige del af kreisområdet.

Byer og kommuner 
Kreisen havde   indbyggere pr.    

Verwaltungsgemeinschafte
 Geisenfeldmed kommunerne  Ernsgaden og Geisenfeld (by)
 Ilmmünstermed kommunerne Hettenshausen og Ilmmünster
 Reichertshofenmed kommunerne Pörnbach og Reichertshofen (Markt)

Eksterne henvisninger 

Hallertau
Kerteminderevyen

Kerteminderevyen er siden 2005 en årlig sommerrevy i Kerteminde. Revyen spiller på Tornøes Hotel.

Direktøren, Mads Nørby, nedlagde revyen i 2014 da Kerteminde Kommune besluttede ikke at støtte revyproduktionen i 2015, men med støtte fra en række lokale erhvervsfolk blev revyen reddet.

Årgang 2009 
Instruktør : Kasper Wilton

Skuespillere:
 Sonja Oppenhagen
 Max Hansen
 Christine Gaski
 Mads Nørby
Revydirektør : Mads Nørby

Årgang 2008 
Skuespillere:
 Charlotte E. Munksgaard
 Caspar Phillipson
 Kristian Holm Joensen
 Mads Nørby
Revydirektør : Mads Nørby

Eksterne link 
 www.kerteminderevyen.dk

Revyer
Revyen
Etableret i 2005
Henry Bauchau

Henry Bauchau (født 22. januar 1913 i Mechelen, død 21. september 2012 i Paris) var en belgisk romanforfatter, digter og psykoanalytiker.

Referencer 

Romanforfattere fra Belgien
Digtere fra Belgien
Personer fra Mechelen
Annalisa Ericson

Annalisa Ericson (14. september 1913 – 21. april 2011) var en svensk skuespillerinde. Ericson spillede med i 58 svenske film mellem 1930 og 1991.

Eksterne henvisninger 

 

Skuespillere fra Sverige